„Gloster" preusmjerava ovdje. Za ostala značenja, v. Gloster (razvrstavanje).

**Gloucester** je grad u Ujedinjenom Kraljevstvu, u Engleskoj, blizu granice sa Velsom. Prema proceni u njemu živi oko 123.205 stanovnika. Šire gradsko područje ima 162.203 stanovnika.

Položaj
-------

Nalazi se u Glosterširu i 46. je grad po veličini u Engleskoj. Nalazi se na istočnoj obali reke Severn, na oko 185 kilometara od Londona.

Istorija
--------

Zapadni kraj katedrale u Glosteru
Gloster je postojao u rimsko doba kao Glevum. Osnovan je 48. kao trgovački centar i značajan prelaz preko reke Severn. Car Nerva je 97. celo područje označio kao koloniju. Kolonija je bila za penzionisane legionare i imala je najviši status u carstvu. Legionari bi dobijali okolnu zemlju i mogli bi biti zvani u rat kao pomoćna sila. Glevum je imao mpžda oko 7.000 ljudi. 

Mogu se videti ostaci zidova, a nalaze se i novčići iz toga doba. Nakon bitke kod Deorhama 577. Veseks je kontrolisao Gloster. Gloster može značiti tvrđavu, ali i reku koja sja. Pre Normanskog osvajanja Engleske u Glosteru je bio zamak, sa kovnicom novca. Zamak je bio kraljevska rezidencija. 

Kralj Henri II dao je 1155. kraljevskom poveljom Glosteru slobode, kakve su uživali London i Vinčester. Drugom poveljom kralj je dao gradu pravo prolaska rekom Severn. Prvu povelju potvrdio je 1194. kralj Ričard I Lavlje Srce. Kralj Jovan bez Zemlje je svojom poveljom oslobodio grad carina u celoj kraljevini.

Postojale su brojne kasnije kraljevske povelje. Za vreme Engleskog građanskog rata Gloster je bio mesto značajne bitke. Tu se 1643. odvijala Opsada Glostera, u kojoj su pobedili paralamentarci, koji su bili pod opsadom.

Znamenitosti
------------

* **Glosterska katedrala**, potiče od opatije posvećene svetom Petru 681. U 11. veku je predana benediktincima, da bi se krajem 11. veka i početkom 12. tu gradila nova katedrala. Katedrala ima normansko jezgro sa dodacima gotičke arhitekture. Toranj je izgrađen u 15. veku. Tu je sahranjen engleski kralj Edvard II. U poslednje vreme koristila se u filmu Harija Potera
* **Crkva svete Marije de Lode**, koja ima normansku kulu. Izgraćena je na mestz rimskog hrama, koji je postao prva hrišćanska crkva u Britaniji
* **Crkva svete Marije de Kript**, koja je u obliku krsta i iz 12. je veka
* **kraljevski trg** je u centru grada

Industrija
----------

Gloster ima dugu tradiciju avioindustrije. 

Gloster je glavno sedište Čeltenhem end Gloster, trećeg posuđivača novca na zalog.

Eksterni linkovi
----------------

***Gloucester*** na Wikimedijinoj ostavi

* Gloucester City Council
* The River Severn
* A VR Panorama of Gloucester Docks
* Photos of Gloucester in 3d (Anaglyphs) Arhivirano 2016-03-04 na Wayback Machine-u
* News and information from BBC Radio Gloucestershire Arhivirano 2007-07-08 na Wayback Machine-u
* Visit Gloucester
* History of the Gloster Aircraft Company.
* Soldiers of Gloucestershire Museum Arhivirano 2021-08-17 na Wayback Machine-u
* News and information from the Gloucester Citizen newspaper
* SoGlos.com — Online magazine for Gloucestershire including events, features, reviews and listings
* Explore Gloucester The City of Gloucester - a fascinating journey of discovery into the past.